CELEX: 31981R0776
Language: el
Date: 1981-03-26 00:00:00
Title: Κανονισμός (ΕΟΚ) αριθ. 776/81 τής Επιτροπής τής 26ης Μαρτίου 1981 περί τών μεταβατικών μέτρων πού αφορούν τήν εισαγωγή, κατά τή διάρκεια τής περιόδου Μαΐου — Ιουλίου 1981, προϊόντων τού τομέως τού προβείου καί αιγείου κρέατος καταγωγής ορισμένων τρίτων χωρών

Avis juridique important

|

31981R0776

Κανονισμός (ΕΟΚ) αριθ. 776/81 τής Επιτροπής τής 26ης Μαρτίου 1981 περί τών μεταβατικών μέτρων πού αφορούν τήν εισαγωγή, κατά τή διάρκεια τής περιόδου Μαΐου — Ιουλίου 1981, προϊόντων τού τομέως τού προβείου καί αιγείου κρέατος καταγωγής ορισμένων τρίτων χωρών  

Επίσημη Εφημερίδα αριθ. L 081 της 27/03/1981 σ. 0012 - 0013

***** ΚΑΝΟΝΙΣΜΟΣ (ΕΟΚ) αριθ. 776/81 ΤΗΣ ΕΠΙΤΡΟΠΗΣ  της 26ης Μαρτίου 1981  περί των μεταβατικών μέτρων που αφορούν την εισαγωγή, κατά τη διάρκεια της περιόδου Μαΐου - Ιουλίου 1981, προϊόντων του τομέως του προβείου και αιγείου κρέατος καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3446/80 (2), και ιδίως το άρθρο 33,  Εκτιμώντας:  ότι η Κοινότητα έχει συνάψει με ορισμένες τρίτες χώρες εξαγωγής προϊόντων του τομέως του προβείου και αιγείου κρέατος, συμφωνίες αυτοπεριορισμού· ότι τέτοιου τύπου συμφωνίες βρίσκονται υπό διαπραγμάτευση με άλλες τρίτες χώρες·  ότι, εν αναμονή της υιοθετήσεως, εκ μέρους του Συμβουλίου, προτάσεως της Επιτροπής περί του καθεστώτος που εφαρμόζεται σε μία τρίτη κατηγορία τρίτων χωρών, που είναι εκ παραδόσεως προμηθευτές προϊόντων του εν λόγω τομέως και από τις οποίες ορισμένες δεν έχουν αρχίσει διαπραγματεύσεις με την Κοινότητα, θεωρείται σκόπιμο να τους επιτραπεί να εξάγουν προς την Κοινότητα μέχρι τις 2 Αυγούστου 1981 ορισμένες ποσότητες με όρους ανάλογους προς εκείνους που προβλέπονται για τις τρίτες χώρες οι οποίες ευρίσκονται σε διαπραγματεύσεις με την Κοινότητα ·  ότι είναι αναγκαίο να περιορισθούν οι εν λόγω εισαγωγές στις προβλεπόμενες ποσότητες· ότι κατά συνέπεια είναι αναγκαία η παρέκκλιση από τον κανονισμό (ΕΟΚ) αριθ. 3183/80 της Επιτροπής (3), όσον αφορά τις ποσότητες που θα ήταν δυνατό να εισαχθούν επί πλέον των ποσοτήτων που αναφέρονται στο πιστοποιητικό·  ότι πρέπει να προβλεφθεί η διαβίβαση, εκ μέρους των Κρατών μελών, των πληροφοριών σχετικά με τις εν λόγω εισαγωγές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μέχρι τις 2 Αυγούστου 1981, η είσπραξη της εισφοράς που εφαρμόζεται κατά την εισαγωγή προϊόντων των διακρίσεων 01.04 Β και 02.01 Α IV του Κοινού Δασμολογίου, περιορίζεται σε 10 % κατ αξία εντός του ορίου των ακολούθων ποσοτήτων που εκφράζονται σε τόνους ισοδυνάμου βάρους σφαγίου ανά ενδιαφερόμενη τρίτη χώρα και κατηγορία:  1.2.3.4 //   //   //   //   // Τρίτες χώρες   // 01.04 Β  // 02.01 Α IV α)  // 02.01 Α IV β)  //   //  //   //   // Χιλή  // -  // -  // 125  // Ισπανία  // -  // 125  // -  // Άλλες τρίτες χώρες (εξαιρέσει της Αργεντινής, Αυστραλίας, Αυστρίας, Βουλγαρίας, Ουγγαρίας, Ισλανδίας, Νέας Ζηλανδίας, Πολωνίας, Ρουμανίας, Τσεχοσλοβακίας, Ουρουγουάης και Γιουγκοσλαβίας)  // 25  // 25  // 25  //   //   //   //  Για τα προϊόντα που υπάγονται στη διάκριση 01.04 Β του Κοινού Δασμολογίου, ο συντελεστής μετατροπής της καθαράς μάζας (ζών βάρος) σε μάζα σφαγίου (ισοδύναμο βάρος σφαγίου) που πρέπει να ληφθεί υπόψη, είναι 0,47.  Άρθρο 2  1. Με την επιφύλαξη των ακολούθων διατάξεων, εφαρμόζεται ο κανονισμός (ΕΟΚ) αριθ. 2666/80 (1).  2. Για τα προϊόντα και τις τρίτες χώρες που αναφέρονται στο άρθρο 1, η έκδοση των πιστοποιητικών εισαγωγής θα πραγματοποιηθεί εντός του ορίου των ποσοτήτων που αναφέρονται στο ίδιο άρθρο.  3. Οι αιτήσεις πιστοποιητικών εισαγωγής, για τα προϊόντα που αναφέρονται στο άρθρο 1, υποβάλλονται από τις 2 έως τις 10 Απριλίου 1981.  4. Οι αιτήσεις πιστοποιητικών, κατανεμημένες ανά προϊόν και ανά χώρα καταγωγής, διαβιβάζονται από τα Κράτη μέλη στην Επιτροπή το αργότερο την 17η Απριλίου 1981 στις 17.00.  5. Πριν από τις 27 Απριλίου 1981, η Επιτροπή αποφασίζει κατά προϊόν και κατά χώρα καταγωγής:  α) είτε να εγκρίνει την έκδοση πιστοποιητικών για όλες τις αιτούμενες ποσότητες,  β) είτε να μειώσει τις αιτούμενες ποσότητες σύμφωνα με ένα ενιαίο ποσοστό.  6. Τα πιστοποιητικά εκδίδονται στις 30 Απριλίου 1981.  7. Κατά παρέκκλιση του άρθρου 3 παράγραφος 1 του κανονισμού (ΕΟΚ) αριθ. 2666/80, το πιστοποιητικό εισαγωγής ισχύει μέχρι τις 2 Αυγούστου 1981.  Άρθρο 3  1. Η αίτηση πιστοποιητικού και το πιστοποιητικό περιλαμβάνουν, στο τετραγωνίδιο 14, την ένδειξη της τρίτης χώρας καταγωγής.  Για τα προϊόντα που υπάγονται στη διάκριση 01.04 Β, η αίτηση πιστοποιητικού και το πιστοποιητικό περιλαμβάνουν, στα τετραγωνίδια 10 και 11, την ένδειξη της καθαρής μάζας και τον αριθμό των ζώων που πρόκειται να εισαχθούν.  Το πιστοποιητικό επιβάλλει την υποχρέωση εισαγωγής από την αναγραφόμενη χώρα.  2. Το πιστοποιητικό περιλαμβάνει στο χώρο 20 α) μία από τις ακόλουθες ενδείξεις:  - «Prelevement limite a 10 % ad valorem (application du reglement (CEE) no 776/81). Certificat valable pour (quantites en chiffres et en lettres) kilogrammes»,  - «Beschraenkung der Abschoepfung auf 10 % nach dem Wert (Anwendung der Verordnung (EWG) nr. 776/81). Lizenz gueltig fuer (Menge in Zahlen und Buchstaeben) kg»,  - «Levy limited to 10 % ad valorem (application of Regulation (EEC) No 776/81). Licence valid for (quantity in figures and words) kg»,  - «Importafgiften begraenses til 10 % af vaerdien (jf. forordning (EOEF) nr. 776/81). Licensen er gyldig for (maengde i tal og bogstaver) kg»,  - «Εισφορά περιορισμένη στο 10 % κατ αξία (εφαρμογή του κανονισμού (ΕΟΚ) αριθ. 776/81). Πιστοποιητικό έγκυρο για (ποσότης αριθμητικώς και ολογράφως) χγρ»,  - «Prelievo limitato al 10 % ad valorem (applicazione del regolamento (CEE) n. 776/81). Titolo valido per (quantita in cifre e lettere) kg»,  - «Heffing beperkt tot 10 % ad valorem (toepassing van Verordening (EEG) nr. 776/81). Certificaat geldig voor (hoeveelheid in cijfers en in letters) kg».  Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3183/80, μόνο η ποσότητα που αναγράφεται στο τετραγωνίδιο 20 α) του πιστοποιητικού εισαγωγής μπορεί να τεθεί σε ελεύθερη κυκλοφορία· ο αριθμός 0 εγγράφεται για τον σκοπό αυτό στο τετραγωνίδιο 22 του εν λόγω πιστοποιητικού.  Άρθρο 4  Τα Κράτη μέλη ανακοινώνουν στην Επιτροπή δια τηλετύπου προ της 13ης Μαΐου 1981 τις ποσότητες, κατά προϊόν και κατά χώρα καταγωγής, για τις οποίες έχουν εκδοθεί τα πιστοποιητικά εισαγωγής στο πλαίσιο του παρόντος κανονισμού.  Άρθρο 5  Ο παρών κανονισμός αρχίζει να ισχύει την 1η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 359 της 31. 12. 1980, σ. 16.  (3) ΕΕ αριθ. L 338 της 13. 12. 1980, σ. 1.  (1) ΕΕ αριθ. L 276 της 20. 10. 1980, σ. 36.